runetrust/blame-folketinget-dk huggingface dataset:
Kamal Qureshi (SF), 2003-05-06:
Når man nu hører Integrationsministeren sige, at alting er i orden, så vil jeg lige citere her fra en avis fra den 23. april, hvor ministerens egen partifælle, hr. Troels Lund Poulsen, citeres for at sige: »Det er et tabuiseret område, hvor kvinder lever som husslaver.«
Morten Homann (SF), 2002-03-13:
Det er endda en ret voldsom nedskæring i studenterrådgivningens budget, som man vil opleve i løbet af budgetoverslagsårene. I forlængelse af ministerens svar kunne jeg da godt tænke mig at få at vide, hvordan han så opfatter studenterrådgivningens reaktion på finanslovudspillet, som netop er, at man vil lukke flere af sine afdelinger.
Aage Frandsen (SF), 2003-01-09:
På samme måde har jeg det også sådan, at man jo må være glad ved, at Venstre - om det så er på baggrund af, at Venstre er kommet i regering og ser, at det er lidt mere besværligt indimellem - nu har valgt i stedet for en flirten med at ville sælge Dansk Tipstjeneste at sige: Jamen altså, det er nu rart, at vi har de der penge, for ellers skulle de penge jo findes et andet sted.
Betina Kastbjerg (DD), 2024-04-09:
De senere år har der været en del debat om Rigsadvokatens rolle, og dette forslag sigter på at reformere positionens struktur for at sikre, at der på den ene side er den løbende udvikling og fornyelse, der er nødvendig for en lederstilling på højt niveau, mens der på den anden side ikke kan stilles spørgsmål til, om rigsadvokatens ageren kan være begrundet i et ønske om forlængelse eller genansættelse.
Jakob Engel-Schmidt (M), 2023-05-10:
Så håber jeg omvendt, at mange af de mennesker, der arbejder i vores kulturliv, er glade for, at vi politikere står for den lovgivende ramme og forhåbentlig prioriterer de midler, der måtte være, og som jeg mener i langt højere grad også bør prioriteres til kunsten og kulturen, netop til de formål.
Ellen Trane Nørby (V), 2018-11-23:
Vi har en fælles interesse i at styrke transplantationsområdet, så der i alle relevante tilfælde bliver taget stilling til donation, og så vi kan hjælpe så mange som muligt med et nyt organ og vi kan sikre, at dem, der donerer organer, dermed er med til at give livet videre til andre.
Ane Halsboe-Jørgensen (S), 2024-12-04:
Når spørgeren stiller de der spørgsmål, ser jeg bare min kære morfar for mig, der er hjemmeboende, over 90 år, men er hjemme i sit eget hjem og så løbende selvfølgelig får hjælp, der kommer forbi, til medicin osv.
Per Clausen (EL), 2006-10-10:
Jeg er da glad for, at hr. Martin Henriksen er villig til at se på det her, for jeg synes i grunden, at det er mærkeligt, at man laver en lovændring, som fører til, at de virksomheder, som er det største problem, fordi de opbevarer og formentlig også sælger de største mængder af for gammelt kød, rammes mindre hårdt end andre virksomheder.
Pernille Vermund (LA), 2025-03-25:
Nu er det ikke, fordi jeg har lyst til at komme regeringen eller andre til undsætning, men jeg må vist selv påtage mig, at jeg blev pikeret af og også reagerede på Venstres ordførers tale, som svingede sig op på en meget høj værdimæssig hest i forhold til at forsvare ytringsfriheden.
Ellen Trane Nørby (V), 2019-02-06:
Akutområdet er også en central del af regeringens udspil til en sundhedsreform, fordi det er et område, hvor vi ikke synes regionerne har leveret godt nok, og hvor der er for store forskelle landet over i forhold til responstider f.eks., og hvor godt borgerne kan føle sig dækket af beredskabet.
Peter Skaarup (DF), 2001-03-22:
Hvordan kan De Konservative overhovedet på noget tidspunkt forestille sig at kunne bremse for det, hvis vi skal acceptere, at der hvert eneste år kommer folk hertil fra Rusland, fra Kroatien, fra Georgien, fra Moldova, fra Tyrkiet, fra Slovenien, fra Rumænien?
Thor Pedersen (V), 2006-10-04:
, så for at få noget, der er sammenligneligt, er det altså de tal, man skal gå ud fra, nemlig 1,8 og 1,9. Her er det sådan, at i 1994 var den -0,3 pct., i 1995 -3,1 pct. og i 1997 1,7 pct. Den var 2,2 pct. i 2002, 1,8 pct. i 2003 og 1,4 pct. i 2005.
Pelle Dragsted (EL), 2015-12-16:
For hvis det havde stået til Det Konservative Folkeparti, var der jo med den her finanslov blevet gennemført en voldsom forringelse af boligydelsen for netop pensionister, altså ikke pensionister, der bor i ejerbolig, men pensionister, der f.eks. bor i plejeboliger eller lejeboliger.
Charlotte Dyremose (KF), 2002-05-13:
Til fru Lene Garsdal om, hvorvidt en sikkerhedsorganisation er administrativt bøvl, ja, så kan det i hvert fald være svært at håndtere, hvis man har svært ved at finde nogle, der har lyst til at påtage sig opgaven, og for nogle virksomheder kan det være en belastning at finde ud af, hvordan man påtager sig opgaven.
Ole Stavad (S), 2002-04-19:
Jeg blev bare fristet til en bemærkning til fru Gudrun Laub om, at man kan sige, at forskellen på et beslutningsforslag og et lovforslag jo er, at et lovforslag skal være meget præcist, hvorimod man ved et beslutningsforslag har mulighed for at give rammen for, hvordan så et kommende lovforslag skal være.
Benedikte Kiær (KF), 2012-05-30:
Og ja, regeringen har fjernet det, men vi mener stadig væk, at der lå nogle gode intentioner og nogle gode ting bag det, at der skulle laves et pointsystem, som bl.a. åbnede op for, at man faktisk kunne komme til landet, hvis man var under 24 år, hvis man opfyldte en række krav.
Søren Espersen (DF), 2005-06-17:
Det blev beskrevet som nogle farvestrålende annoncer i bladene, men sandheden er jo, at i løbet af ganske få uger har 30.000 eller 35.000 mennesker engageret sig i denne sag, så jeg synes egentlig, at man i stedet for at håne det folkelige engagement skal glæde sig og spørge modsat – og det er et af mine spørgsmål: Hvor var det store folkelige engagement for dette lovforslag?
Pia Boisen (EL), 2004-10-20:
Som det er sagt tidligere, er dette lovforslag jo en del af en pakke, hvor regeringen vil have fuld brugerbetaling for udenlandske studerende på de videregående uddannelser og som et lille plaster på såret samtidig give begrænset mulighed for stipendier til nogle bestemte, nøje udvalgte udenlandske studerende.
Jørn Dohrmann (DF), 2008-05-14:
Her tænker jeg på, at når man f.eks. udpeger fuglebeskyttelsesområder, og nogle gæs så æder landmændenes korn eller græs, jamen så skal man være parat til at sige: O.k., vi er også parat til at hjælpe jer, hvis I f.eks. skal have noget ekstra foder til jeres dyr.
Gitte Lillelund Bech (V), 2008-04-29:
Når hr. Jesper Petersen fremhæver, at det, som SF enormt gerne vil, er at sikre, at der er flere, der kommer ud på arbejdsmarkedet, bl.a. ved at man går ind og ser på sygefravær osv., hvorfor valgte SF så ikke at gå med i den store jobplan, som den her lillebitte brik jo er en del af.
Mette Frederiksen (S), 2025-04-08:
Men jeg synes også, at tingene går for langsomt på det her område, og jeg er enig i, at der i de her år er sket det – og det er bestemt ikke noget, jeg bifalder – at Kina har fået en meget, meget fremtrædende rolle i forhold til en række kritiske teknologier, herunder også noget af det, der er rigtig, rigtig vigtigt i forhold til den grønne omstilling.
Mette Frederiksen (S), 2011-12-07:
Jeg synes, det er dybt problematisk, at mennesker fastholdes uden for arbejdsmarkedet, fordi de enten mangler kompetencer eller andre forudsætninger for at kunne træde ind på arbejdsmarkedet, og i stedet overlades til nogle meget lave ydelser. Når vi afskaffer de nedsatte lave sociale ydelser, forventer vi, at det vil have en negativ effekt på arbejdsudbuddet.
Mikkel Dencker (DF), 2009-04-30:
Dermed gøres tilskyndelsen til at købe dieselbiler med partikelfilter eller til alternativt at sætte et partikelfilter på sin gamle bil større, og det er jo positivt, når man tænker på, at forurening med små partikler fra dieseldrevne biler uden partikelfilter udgør et væsentligt miljø- og sundhedsproblem især i byerne.
Claus Larsen-Jensen (S), 2003-11-06:
Jeg kan høre på retorikken, at ordene lægges forskelligt, men jeg hører også, at når vi skal drage konklusionen, så lander vi sådan set samme sted. Det afgørende er jo, ligesom når man spiller kort, at man kan have nogle kort på hånden, man hellere vil give ud end andre.
Lars Barfoed (KF), 2004-09-07:
Når jeg er lidt skeptisk, er det jo også, fordi jeg har hørt - og det er jo meget ærligt af SF at melde ud - at man egentlig ønsker at øge skatterne her i landet, fordi man ikke mener, at der er penge nok i den offentlige sektor, så man vil gerne medvirke til at øge skatterne.
Kim Valentin (V), 2025-01-16:
Jeg vil sige, at det nok ikke fjerner risikoen for, at der er nogle, der finder en hestesko et sted og tager den ind i boksehandsken, men vi skal altid være opmærksomme på, hvordan vi kan forhindre snyd, hvordan vi kan gøre det mindre farligt for vores arbejdstagere at gå på arbejde, og hvordan vi skaber fair konkurrence.
Ole Birk Olesen (LA), 2019-12-20:
Jamen det er egentlig, fordi vi nu har hørt venstrefløjen tale rigtig meget om børn, der er fattige, og forældre, der ikke har råd til at købe vintertøj til deres børn, osv., og det er jo påfaldende, at det er 2 dage siden, vi havde debatten her i Folketingssalen om finansloven, hvor alle de røde partier måtte erkende, at den disponible indkomst hos de fattigste familier i Danmark som følge af finansloven bliver mindre – bliver mindre! – når man har regnet det midlertidige børnetilskud med.
Martin Lidegaard (RV), 2024-10-03:
Altså, den almene dannelse er jo det, det danske demokrati, det danske erhvervsliv og den danske produktivitet bygger på, og min bekymring er, at hvis Venstre nu går med til at sætte adgangskravet op til 6 eller 7, så skærer vi yderligere 20-30 pct. af de unge fra, der i dag får lov til at gå ind.
Juliane Henningsen (IA), 2011-01-19:
Det var ikke tilstrækkeligt, især ikke når dokumentationen og anklagerne om, at der sker ulovlige landinger og overflyvninger, tog til og til – senest med Politiken og WikiLeaks, som har tilvejebragt information, der tyder på, at regeringen reelt driver dobbeltspil over for Grønland.
Margrethe Vestager (RV), 2009-11-06:
Jeg håber, at vi i den udvalgsbehandling kan komme frem til nogle ændringer, der i højere grad vægter uafhængigheden, for at vi i højere grad kan bruge markedet til det, der er så afgørende, nemlig energispareindsatsen, og at vi derfor også kommer i en situation, hvor Det Radikale Venstre kan støtte og stemme for forslaget.
Arne Melchior (CD), 1999-04-23:
Som CD's ordfører har jeg naturligvis under andenbehandlingen af dette lovforslag redegjort for vores stilling, men af hensyn til nye læsere, lyttere eller tilstedeværende medlemmer skal jeg gentage, at CD føler, at lovforslaget, som det nu ser ud efter både de vedtagne ændringsforslag og de svar og tilsagn, der er afgivet, er væsentlig bedre end det forslag, vi behandlede ved førstebehandlingen.
Per Clausen (EL), 2005-11-02:
Så vil jeg bare spørge statsministeren: Hvis det nu er sådan, at ministre rent faktisk ikke kan finde ud af det – og i hvert fald i forhold til det med bespisningen har jeg kunnet konstatere i medierne, at der er en minister, der har erkendt, at han har overtrådt de interne regler i vedkommendes eget ministerium – og de er kommet til at begå fejl, det kan jo ske, jeg ved ikke, om det sker for statsministeren, men det sker for os andre, er det så ikke sådan, at han i hvert fald skal betale det tilbage, som han er kommet til at få, som han ikke var berettiget til?
Poul Nyrup Rasmussen (S), 1998-03-27:
på det hold, der hele tiden ønsker at inddrage det grønlandske hjemmestyre og landsstyret i det praktiske arbejde under hensyn til præcis det, hr. Hans-Pavia Rosing understregede; respekten, ønsket om også dér at gøre sig gældende, også dér at øve indflydelse.
Jørgen Winther (V), 1999-05-20:
Hvis vi ser på selve organdonorsituationen, så vil jeg sige, at det jo er interessant, at der i Spanien er tre gange så mange organdonorer pr. million indbyggere, som der er i Danmark, og at der i Norge er ca. to gange så mange, og i Finland er det også noget med to gange så mange.
Jørgen Estrup (RV), 1997-11-20:
Det er det, vi skal deltage i, og det er det, der klart kommer til udtryk i forslaget gennem et ønske om, at vi presser på med en strategi vedrørende bæredygtig energi, og at vi fortsat arbejder for CSD som det forum, der sikrer, at vi får et internationalt retssamfund i forhold til miljøproblemer.
Astrid Krag (S), 2018-03-23:
Derudover skal de unge mennesker, der er hårdest ramt, have bedre mulighed for at blive beskyttet, eksempelvis ved at få udleveret overfaldsalarm eller skifte identitet. Vi har foreslået bedre adgang til krisecentre, og at der skal være midler nok til at løfte centrenes opgave med at beskytte de kvinder, der har brug for hjælp, så de ikke ender tilbage hos de mænd og familier, der har mishandlet dem.
Manu Sareen (RV), 2013-04-04:
Fru Merete Riisager nævnte Nick & Jay, nu ved jeg ikke, hvor fru Merete Riisager har det fra, altså om det er noget, der bare kom ud fra den blå luft, jeg har ikke kendskab til, at Nick & Jay har meldt sig til det her, så det er ikke sandt, men hvis de gjorde, ville jeg da helt klart tage varmt imod dem.
Anne Grete Holmsgaard (SF), 2003-04-11:
Jeg er sikker på, at ministeren vil blive mødt med oceaner af pæne og velmenende ord fra nogle af virksomhederne. Men der er også en meget stor del af dem, som vil forsøge med alle midler at smyge sig uden om det her, for selv om de kan se sort på hvidt, at de mister talentmasse - hvad der jo er et problem ikke bare for virksomhederne, men bestemt også for alle os andre - er det ikke i sig selv nok til at flytte.
Brian Mikkelsen (KF), 2012-01-31:
Nu var det jo en flerhed af mange forskellige spørgsmål, der var i ét spørgsmål her, men først og fremmest vil jeg godt slå fast, at vi selvfølgelig står ved den aftale, som vi indgik sammen med Dansk Folkeparti, da vi sad i regering, for det var en effektiv måde at bekæmpe grænseoverskridende kriminalitet på.
Line Barfod (EL), 2008-04-17:
Med hensyn til spørgsmålet om tolk til hørehandicappede håber jeg virkelig, at det under udvalgsarbejdet kan lykkes os at få taget højde for de indvendinger, der er kommet fra Danske Døves Landsforbund, dels i forhold til bureaukrati, dels i forhold til de erfaringer, der er høstet med det sociale tolkeprojekt, og i forhold til at se på, hvad vi kan gøre for at sikre en ordentlig kapacitet af tolke - at der er tolke nok - hvis vi reelt ønsker, at de døve skal kunne tage del i samfundet.
Marcus Knuth (KF), 2020-12-21:
Vi Konservative synes, det her er et rigtig, rigtig godt forslag og et strålende eksempel på, at vi ikke er blege for at rose regeringen og ministeren, når man kommer med fornuftig politik, uanset om man ser det som sundhedspolitik eller udlændingepolitik – jeg vil jo nok mene, at det er en god blanding af begge dele.
Kristian Thulesen Dahl (DF), 2001-03-21:
Men grunden til, at jeg bad om ordet igen, var såmænd bare for at bede fru Anne Baastrup om at dæmpe sig lidt, for det var såmænd bare på min foranledning, at hr. Keld Albrechtsen svarede på et spørgsmål og derfor bragte nogle ting ind i forhold til acquis communautaire, som det jo hedder, og det, at de nye lande skal ind på alle områder.
Henrik Dahl (LA), 2020-05-28:
Jeg har selv siddet i Indfødsretsudvalget, og jeg ved, hvor vigtigt det er, at man kan tage konkrete sager op og bedømme dem, og at man, når man har set alt materialet igennem, kan træffe en afbalanceret vurdering, og det er altså en type af sager, hvor jeg tror, at det her beslutningsforslag kommer til at ramme lidt for hårdt.
Jørgen Arbo-Bæhr (EL), 2015-03-10:
Enhedslisten synes, at man burde overveje ikke at nedsætte provenuet fra det nuværende bidrag til drikkevandsbeskyttelse, men i stedet bruge det overskydende provenu til forebyggende tiltag: udpegning af boringsnære beskyttelsesområder, de såkaldte BNBO, og etablering af sprøjtefrie zoner i forbindelse med disse.
Mai Villadsen (EL), 2020-01-31:
Jeg er jo en af de såkaldt åndsformørkede socialister, som ordføreren tidligere har omtalt her i debatten, og jeg kunne egentlig godt tænke mig at spørge om noget, som ordføreren refererer lidt til her, men også har sagt noget om i den seneste tid, nemlig at ordføreren måske meget heroisk gerne vil komme og redde klimakampen fra »cyklende veganere i genbrugstøj.«
Mogens Lykketoft (S), 1998-06-23:
Da vi var klar med vores positioner, blev der udskrevet lagtingsvalg på Færøerne, og jeg har i hvert fald aldrig oplevet, at det var muligt for regeringer at føre forhandlinger midt under en valgkamp og give sig på en passende måde. Straks efter at begge valg var overstået, signalerede vi, at vi var klar.
Pia Christmas-Møller (KF), 2007-05-31:
Vores holdning er, at det danske samfund taber indtægter for hver eneste dag, vi undlader at gøre noget ved vores skattesystem, fordi for hver eneste dag, der går, siger flere og flere virksomheder nej tak til ordrer, fordi de ikke kan få medarbejderne til at tage overarbejde, på grund af at skattesystemet virker som en hæmsko.
Jens Christian Lund (S), 2006-02-07:
Jeg kan egentlig ikke forstå, at ministeren ikke synes, at det, som De Radikale har sagt her, er godt, men hvis ministeren kommer med nogle andre forslag, der er lige så gode, og ikke bruger det til at sige, at vi ikke bruger pengene ordentligt, men godt vil være med til at give nogle flere penge, når de bliver brugt ordentligt, så er det da fint, og der hørte jeg egentlig lidt positivt fra ministerens side.
Marlene Ambo-Rasmussen (V), 2021-05-28:
Jeg mener helt ærligt ikke, da vi kommer til at skubbe en kæmpe pukkel af et område, som kræver rigtig meget af os alle sammen, foran os, og vi i forvejen har en travl kalender og mange ting, der skal tilgodeses til efteråret, der er nogen grund til at vente på det, som vi rent faktisk godt ved noget om.
Kristian Thulesen Dahl (DF), 2002-10-31:
Men det skal være inden for den ansvarlige økonomiske ramme, som hedder år 2010-planen, som Socialdemokraterne selv har stået for, og som jeg så kan forstå på de bemærkninger, der i øvrigt falder i dag, at man er løbet skrigende bort fra, nu hvor man er kommet i opposition.
Carina Christensen (KF), 2011-02-24:
Nej, når vi går ind for den tilbagetrækningsreform, som regeringen har fremlagt; når vi går ind for det udspil til en SU-reform, der skal sikre, at de unge kommer hurtigere igennem uddannelserne; når vi går ind for den her reform af førtidspension, fleksjob osv., som skal bringe flere ud af passiv forsørgelse og ind på arbejdsmarkedet, er det, fordi vi reelt er optaget af at løse den udfordring, der handler om, at vi kommer til at mangle hænder på det danske arbejdsmarked.
Per Clausen (EL), 2008-05-15:
ikke overrasket over, at der ikke er et flertal, der støtter det, men jeg havde sådan set forventet, at jeg, når vi kom til andenbehandlingen af det her forslag, ville være i den situation, at jeg måtte gå op og sige, at vi opretholdt forslaget, fordi der var fundet nogle utilstrækkelige løsninger på Danmarks Radios økonomiske situation.
Lars Dohn (EL), 2012-05-15:
For det tredje må der i indsatsen mod udsættelser målrettet skabes flere betalelige lejeboliger, og her når vi så til det, som er den egentlige essens, og det er der, jeg gerne vil have boligministeren helt frem på beatet, fordi der jo netop i regeringsgrundlaget er anført nogle ganske fornuftige ting på de områder her, f.eks. det, at vi skal finde en anden og bedre og billigere finansiering af boliger i den offentlige sektor, og at vi også skal kigge på, hvordan huslejestigningerne i den private sektor kan begrænses.
Bertel Haarder (V), 2006-02-07:
Når spørgeren spørger, hvem det er, der hidtil ikke har varetaget ansvaret, så vil jeg bare henvise til Kommunernes Landsforenings eget oplæg, hvor man netop vedgår, at det har knebet med varetagelsen af ansvaret, og jeg må henvise til regeringens oplæg til Globaliseringsrådet, hvor der er en meget udmærket beskrivelse af det ansvarsmæssige tomrum, som har præget skolen.
Ellen Trane Nørby (V), 2013-10-03:
Et offentligt udgiftsstop, hvor der reguleres for pris- og lønudviklingen, betyder, at man til næste år, som hr. Lars Løkke Rasmussen siger, kan ansætte lige så mange offentligt ansatte, som man gør i dag, og kan købe lige så mange varer, som man gør i dag.
Tom Behnke (FRI), 2000-10-12:
Det er ganske vigtigt, at der er en mulighed for at opklare sager om krænkelse af rettigheder og krænkelse af rettighedshaver, og det er ikke mindst vigtigt, at man netop på det her område har en mulighed for meget, meget hurtigt at sikre de beviser, der skal kunne lægges til grund for en efterfølgende retssag, netop fordi beviserne er meget nemme at skaffe af vejen.
Pernille Skipper (EL), 2020-12-18:
Jeg må helt ærligt indrømme, at jeg, hr. Lars Aslan Rasmussen, ikke forstår, om det er Socialdemokratiets holdning, at det er en helt o.k. brug af embedsværkets tid, at man stiller spørgsmål, som man kun har den intention skal bruges til at puste en sag op, som egentlig ikke har særlig meget gang på jorden, og som udstiller og latterliggør andre partier.
Poul Nødgaard (DF), 2000-11-21:
2, før man ser en plan, der nogenlunde viser, hvad pengene skal anvendes til, eller er det bare sådan, at man, havde jeg nær sagt, udbetaler dem, og så håber på, når året er gået, at man har lavet noget for de dér ca. 60 mio. kr., vi taler om?
Lars Dohn (EL), 2013-01-22:
I Folketingets Boligudvalg havde vi jo besøg af en afdeling i Trigeparken i Aarhus, hvor man har problemer med, at lejere flytter i nattens mulm og mørke, og så er det afdelingen, der står med beten, og jeg tror, at alle i Boligudvalget var enige om, at det ikke kan være rimeligt, at det er afdelingen, der skal bøde for det.
Mattias Tesfaye (S), 2022-12-20:
I lovgivningen, der implementerede aftalen fra 2017, er der indbygget en solnedgangsklausul, så de lovbundne initiativer automatisk udgår ved udgangen af aftaleperioden, og det betyder, at retstilstanden bliver ført tilbage til før veu-trepartsaftalen fra 2017, medmindre andet bliver besluttet.
Rikke Hvilshøj (V), 2006-05-18:
Og derfor er der også prioriteret penge – det er faktisk en mindre del, men det skulle være tilstrækkeligt – til at give yderligere rådgivning og vejledning til de afviste asylansøgere om deres hjemvenden, til muligheden for, at man kan sende en fortrop af familien ned for at orientere sig om, hvordan det ser ud, hvad mulighederne er for at etablere og starte en tilværelse igen, for så at tage tilbage hertil og tage resten af familien med.
Sonja Mikkelsen (S), 1997-12-09:
Hr. Kaj Ikast benytter sig altså her af den gammelkendte metode med at forsøge at tale udenom i stedet for at tale om det, der er det reelle spørgsmål, og her er spørgsmålet: Er det hr. Kaj Ikasts indtryk, at amtsrådet i Århus Amt er særlig ked af, at det har overtaget ansvaret for vejene på Djursland?
Margrete Auken (SF), 2002-10-09:
Jeg kan ikke her vurdere det med brugersoftware, men det, jeg i hvert fald kan vurdere, er, at det er højst forbløffende, at den uddannelse, som har været kendt i meget, meget lang tid, ikke er i orden, og at vi ikke har nogen forklaring på, hvorfor den ikke er i orden.
Hans Peter Baadsgaard (S), 1998-01-30:
Og så vil jeg spørge hr. Oxdam, om han tror, at aftalelovens § 36 vil kunne bruges, når det generelle lejeniveau løftes 40-60 pct., for jeg har den opfattelse, at § 36 kun kan bruges, hvis der er noget, der afviger fra det normale, men da ikke, hvis hele lejeniveauet løftes.
Per Clausen (EL), 2008-05-27:
Nu har noget af oppositionen jo bundet sig til et forslag til vedtagelse, der gør, at man ikke kommer til at tage stilling til det ved de afstemninger, der kommer om behandlingen af den her sag, men jeg må da opfatte det på den måde, at når oppositionen fremsætter et forslag til vedtagelse, der understreger, at EU skal gå i spidsen, mener man også, at Danmark skal gå i spidsen.
Ida Auken (S), 2013-03-19:
Jeg synes, at jeg adskillige gange har redegjort for, at lige præcis den måde, vi har skruet aftalen med Dansk Retursystem A/S sammen på, den måde, vi har forlænget deres eneret med 3 år på, og den måde, hvorpå vi nu sikrer, at de får en betaling ind fra de bryggerier, der er med i ordningen, giver dem muligheden for at investere og giver dem muligheden for at udvikle deres system. Får vi så også de tyske pantdåser ind i systemet, vil der blive endnu mere omsætning, og så vil Dansk Retursystem A/S få endnu bedre mulighed for at udvikle sine velfungerende ordninger.